stanford-oval/wikipedia huggingface dataset:
פוטומק
היסטוריה > היסטוריה אנושית

"פוטומק" הוא איות אירופאי של Patawomeck - שמו הילידי האלגונקוויאני(אנ') של כפר אינדיאני על הגדה הדרומית שלו.
לאינדיאנים היו שמות שונים לחלקים שונים של הנהר. הם כינו את הנהר שמעל למפלים הגדולים Cohongaroton - בשפתם "אווזים צופרים" ו-"Patawomke" לקטע שמתחת למפלים, כלומר "נהר הברבורים" בשפתם.
בשנת 1608, קפטן ג'ון סמית' חקר את הנהר הידוע כיום כפוטומק וערך שרטוטים של תצפיותיו אשר קובצו מאוחר יותר למפה ופורסמו בלונדון בשנת 1612. פרט זה ממפה זו מציג את השם המקומי "Patawomeck". האיות של השם לבש צורות רבות במהלך השנים מ"פאטוומק" (כמו על המפה של קפטן ג'ון סמית') ל"Patomake", "Patowmack", ועוד וריאציות רבות אחרות וכיום "פוטומק". על שמו הסופי של הנהר הוחלט באופן רשמי כ"פוטומק" על ידי המועצה לשמות גאוגרפיים(אנ') ב-1931.
בהיותו ממוקם באזור עשיר בהיסטוריה ומורשת אמריקאית, כונה הנהר, החל משלב מסוים, כ"נהר האומה". ג'ורג' וושינגטון, הנשיא הראשון של ארצות הברית, נולד באגן הפוטומק, ובילה את רוב חייו שם; עיר הבירה של המדינה, נמצאת גם היא בתוך אגן הניקוז הקרוב של הנהר; המצור על הרפרס פרי ב-1859 במפגש הנהר עם נהר השננדואה(אנ'), היה המבשר לקרבות אפיים רבים של מלחמת האזרחים האמריקנית בפוטומק ובסביבתו, כגון הקרב על בול'ס בלאף(אנ') ב-1861 וקרב שפרדסטאון(אנ') ב-1862.
אזור אגן הניקוז העיקרי של הפוטומק הוא חלק ניכר מאזור הקרוי Tidewater(אנ') שהפך למרכז למטעי טבק מפוארים שהעשירו בראשית האומה את אנגליה. לכל אורך הפוטומק - מהצוואר הצפוני של וירג'יניה ועד העיירה סנט מרי'ס סיטי שבמרילנד(אנ') - שגשגו משפחות: וושינגטון, לי, קרטר, מונרו, מייסון, טיילור, קלברט וברנט. אין מקום אחד באמריקה שטיפח כל כך הרבה מנהיגים, עורכי דין, פילוסופים, גיבורי מלחמה ונשיאים כמו אזור ה-Tidewater של הפוטומק. זהו ערש הרפובליקה האמריקאית.
ככל שהאדמה הפכה להיות בלתי ראויה לחקלאות, מכיוון שגידולי הטבק לא היטיבו איתה, רכישת קרקעות נוספות לחוות ומטעים הבטיחה את המשך העושר. בסופו של דבר פנו עיניים לארץ שמאחורי המפלים הגדולים. ג'ורג' וושינגטון היה מהראשונים שיצאו מערבה. הוא התפעל מהאדמה וראה בנהר את הנתיב המהיר לנהר אוהיו ועוד יותר מערבה. וושינגטון מעולם לא ויתר על חזונו, ודחף לתעלה סביב המפלים לכיוון קמברלנד שהחלה ב-1787 ומשם לתנועה מערבה.
במהלך מלחמת האזרחים האמריקנית (1861–1865), הפוטומאק התחקה אחר הגבול בין האיחוד והקונפדרציה, והשאיל את שמו לארמיית האיחוד החשוב ביותר - ארמיית הפוטומק. לאורך כל המלחמה, הנהר תפקד ברובו כפי שהיה תמיד - כנתיב לתחבורה.
הידרולוגיה

מדי יום נמשכים מהפוטומק בממוצע כ-486 מיליון ליטרים של מים (1,840,000 מ"ק) לאספקת מים באזור וושינגטון. אלה מספקים כ-78 אחוז מכלל צריכת המים באזור. כמות זו כוללת כ-80 אחוז ממי השתייה הנצרכים לפי הערכות על ידי כ-6.1 מיליון תושבי האזור .אבל לא תמיד זה היה המצב. הנהר הזדהם במיוחד דווקא במהלך המאה ה-20, והוא גבר במהלך השנים בשל התיעוש והחקלאות לאורך הנהר. לפי דבריו של הנשיא לינדון ג'ונסון בשנת 1965, מאתיים שנה קודם לכן ג'ורג' וושינגטון נהג לעמוד על הדשא שלו במאונט וורנון ולהסתכל על נהר נקי ומתוק וטהור. לדבריו, עוד בתחילת המאה ה-20, הנשיא תיאודור רוזוולט נהג לשחות בפוטומק, אבל בזמן כהונתו (של ג'ונסון) לדבריו, הפוטומק הוא נהר של ביוב מתפורר ואצות רקובות, ומהווה "בושה לאומה". הוא הוסיף ש"הנהר העשיר בהיסטוריה וזיכרון שזורם ליד בירת המדינה צריך לשמש מודל של כיבוד ערכי נוף ונופש עבור המדינה כולה". הוא יצא בפרויקט לניקוי נהרות ארצות הברית בהכרזה על חוק איכות המים משנת 1965, שיתחיל בראש ובראשונה בנהר הפוטומק.
לאורך נהר הפוטומק קיימים מספר סכרים, חלקם מתפקדים וחלקם לא. הצורך בבניית סכרים כדי לשלוט על שיטפונות ומצבי גאות בנהר, עלה לאחר השיטפון הגדול של מרץ 1936. בשיטפון זה שנגרם מהפשרה מהירה של שלג וקרח, יחד עם גשם זלעפות, ספיקת הנהר הייתה 275 מיליארד גלונים ליום, לעומת ממוצע רב שנתי של בערך 7 מיליארד גלונים ליום. הנזק שנגרם בשיטפון זה נחשב לאחד מאסונות הטבע החמורים ביותר שהתרחשו באגן הניקוז של הפוטומק. להלן הסכרים שנבנו לאורך הנהר ומתפקדים:
סכר המפלים הקטנים(אנ') הידוע בשם סכר ברוקמונט, בעמוד ה-5.6 מייל של תעלת צ'ספיק ואוהיו(אנ') במעלה הזרם של גשר השלשלאות(אנ').
סכר אקוודוקט(אנ') בעמוד ה-17.5 מייל של תעלת צ'ספיק ואוהיו במעלה הזרם של המפלים הגדולים.
סכר ההזנה מס' 4 עם תחנה הידרואלקטרית(אנ') בעמוד ה-84 מייל של תעלת צ'ספיק ואוהיו במורד הזרם מ-וויליאםספורט, מרילנד(אנ').
סכר האניווד - סכר ההזנה מס' 5 עם תחנה הידרואלקטרית(אנ') בעמוד ה-106 מייל של תעלת צ'ספיק ואוהיו במעלה הזרם מ-וויליאםספורט, מרילנד.
סכר קמברלנד(אנ') - סכר ההזנה מס' 8, על הענף הצפוני של נהר פוטומק, 40 מייל מפיירפקס סטון במורד הזרם.
סכר ג'נינגס רנדולף(אנ') לשעבר סכר בלומינגטון, על ענף הצפוני של נהר הפוטומק, 27 מייל במורד הזרם של פיירפקס סטון.
ביאורים

↑  בהיגוי המילה באנגלית יש להטעים את ההברה האחת לפני האחרונה, (פּוֹ טוֹ מַק), כהטעמה של מלעיל.
↑  נהר ראשי הוא תרגום מאנגלית ל-"Major river", והכוונה היא לנהר שאינו מהווה יובל של אף נהר אחר, והוא קולט מים מיובלים רבים, ונשפך בסופו של דבר אל בסיס סחיפה המוחלט, שהוא בדרך כלל אוקיינוס או ים. סימוכין ראו כאן.
↑  ניתן לראות את נקודת המיפגש על המפה בה הענף הדרומי מגיע לנקודת המיפגש אחרי 3 פיתולים בולטים מדרום (מימין לנק' המיפגש), והענף הצפוני מגיע כמעט ליניארית מכיוון כללי מערב (משמאל לנק' המיפגש), בקישור להלן: ממש במרכז המפה.
↑  ניתן להתרשם מההיקף הגדול של היובלים הרבים המזינים את הפוטומק ברשימה שבמסגרת משמאל. ניתן להתרשם מההיקף הגדוך גם מעיון במפת אגן הניקוז, אם כי רק מקצת היובלים מסומנים וכתובים בשמותיהם.
↑  מהשפך למפרץ צ'ספיק ועד לעיירה הרפרס פרי (וירג'יניה המערבית).
↑  בין העיירה הרפרס פרי למקורות הנהר.
↑  קיימים עוד 4 סכרים שהוקמו אך אינם מתפקדים, כולם לאורך תעלת צ'ספיק ואוהיו.
↑  על הענף הצפוני ראו בפרק "גאוגרפיה", פרק משנה "מקורות הנהר".
הערות שוליים

↑  Potomac River, Britannica Encyclopedya
↑  President Cinton: Celebrating America's Rivers, July 30, 1998, WayBack Machine
1 2  Potomac River, American Rivers
↑  Michael Nardolilli - the Executive Director of the Interstate Commission on the Potomac River Basin, The Source of the Potomac, PotomacRiver.org
↑  August Croft, Where Does the Potomac River Start?, A-Z-Animals.com
1 2 3  Potomac Basin Facts, ICPRB - Interstate Commission on the Potomac River Basin
↑  The Point, National Park Service - Harpers Ferry
↑  Robert Simmon, Great Falls of the Potomac, NASA Earth Observatory
↑  Great Falls of the Potomac, National Park Service - Great Falls
↑  The Potomac Estuary, Potomacriver.com
↑  Geology of Potomac Heritage National Scenic Trail, National Park Service - Potomac Heritage
↑  .William Bright, 2004.Native American Placenames of the United States. University of Oklahoma Press, p. 396
↑  Legends of Loudoun: An account of the history and homes of a border county of Virginia's Northern Neck, Harrison Williams, p. 26.
1 2  Joel Achenbach, 2004, The Grand Idea: George Washington's Potomac and the Race to the West, WayBack Machine - Internet Archive, pp.35-36.
↑  Hagemann, James A. (1988). The Heritage of Virginia. The Donning Company, 2nd edition, 297 p
↑  Summary Report - Potomac River, U.S.G.S. - Geographic Names Information System
↑  Lili Badri, Brook Trout and the Civil War: A Glimpse at the History of the Potomac River Watershed, University of Maryland, 5 July 2022
1 2 3  ELLEN MOYER JAN. 17, 2022, Potomac, Our Nation’s River, What's Up Media
1 2  How the Potomac Shaped our Society and Economy, Potoma Conservancy, November 11, 2022
↑  Potomac River During the Civil War, Encyclopedia Virginia
↑  The 10 Most Populous Metro Areas: July 1, 2015 - Washington-Arlington-Alexandria, D.C.-Va.-Md.-W.Va., United States Census Bureau
↑  1965 - President Johnson declares that the Potomac River is a national disgrace ..., POTOMAC RIVERKEEPER NETWORK
↑  Remarks at the Signing of the Water Quality Act of 1965, The American Presidency Project
↑  Presidents and the Potomac, The White House Historical Association
↑  Great Falls of the Potomac, National Park Service
↑  1936 Flood Retrospective, National Weather Service, 2016
| --- | --- |
בקרת זהויות :  NLI: 987007529484605171  BnF: cb16245457f (data)  GND: 4233436-6  LCCN: sh85105689  NARA: 10043577  NKC: ge134438  SUDOC: 087413183  VIAF: 315129144   WorldCat (עם VIAF): 315129144 
הענף הצפוני של הפוטומק, בין קמברלנד, מרילנד (בחזית/ימין) ורידג'לי, מערב וירג'יניה.
א-שורוק (עיתון)

| --- | --- |

עמוד השער של העיתון
 סוג:  יומי
 תדירות:  יומי
 סוגה:  פוליטיקה אקטואליה ספורט
 פורמט:  מודפס ומקוון
 מו"ל:  דאר א-שורוק
 מייסד:  אבראהים אל-מועלם
 בעלים:  אבראהים אל-מועלם
 עורך ראשי:  עמאד א-דין חוסיין
 תאריכי הופעה:  2009–הווה (כ־16 שנים)
 שפה:  ערבית
 מערכת:  רחוב מוחמד כאמל מורסי, גיזה
 תפוצה:  150,000 עותקים יומיים (2011)
 מדינה:  מצרים
  אתר האינטרנט הרשמי של א-שורוק
 
א-שורוק (בערבית: الشروق – "הזריחה"; בתעתיק מדויק: אלשרוק) הוא בין העיתונים הבולטים במצרים בשנים האחרונות, שהוקם בשנת 2009. העיתון יוצא באופן יום יומי, מופץ בכמה מדינות ערביות ומדבר בעיקר על פוליטיקה, אקטואליה וספורט.
העיתון הושק על ידי הוצאת הספרים דאר א-שורוק בפברואר 2009 על ידי מייסד ובעלי העיתון אבראהים אל-מועלם (ער'), שהוא גם הבעלים של העיתון המוכר א-תחריר. הוא פורסם כעיתון עצמאי על ידי "החברה המצרית להוצאה לאור בערבית ובאנגלית" והשתכן ברחוב מוחמד כאמל מורסי, גיזה. לאחר ההפיכה המצרית בשנת 2013 שהדיחה את הנשיא מוחמד מורסי, ההוצאה נסגרה ליומיים בעקבות לחץ ציבורי בתגובה למאמר שפרסם בלאל פאדל. המאמר עסק בהתערבותו של העיתונאי מוחמד חסיינין הייכל במרוץ לנשיאות, בו נבחר עבד אל-פתאח א-סיסי.
העיתון עוסק בתחומים שונים, חשובים יותר או פחות, ומתאים לקהל מגוון; מתפרסמות כתבות שעוסקות בסכסוך שהתרחש בין אלג'יריה למצרים במוקדמות מונדיאל 2010 ובסוגיות פוליטיות מורכבות וראיונות בלעדיים עם לוחמים איסלאמים קיצוניים. בסוף אוגוסט ובתחילת ספטמבר 2009 העיתון חשף מסמך שכותרתו "אל-בדיל אל-ת'לית' בין אל-אסתבדאד ואל-אסתסלאם" (האלטרנטיבה השלישית בין דספוטיזם לכניעה) שנכתב על ידי עבוד א-זומור וטארק א-זומור, שני פוליטיקאים איסלאמיסטים בכירים במערכת הפוליטית הצבאית של מצרים.
אמנם, הגרסה המודפסת של העיתון אינה בין עשרת העיתונים הנפוצים ביותר במצרים, אך תפוצת העיתון היא עצומה, ובשנת 2011 עמדה על 150,000 עותקים בכל יום. מאידך, גרסתה המקוונת של העיתון דורגה במקום השלישי בקרב העיתונים המקוונים הפופולריים ביותר במזרח התיכון בשנת 2012.
בין 2008 ל-2009 שימש האני שוכר-אללה כעורך הראשי של העיתון. החל משנת 2014 העורך הראשי הוא עמאד א-דין חוסיין.
הערות שוליים

↑  The Report: Egypt 2010, Oxford Business Group, ISBN 978-1-907065-17-0. (באנגלית)
↑  The Arab Press Network, web.archive.org, ‏28 ביולי 2013
↑  Wayback Machine, web.archive.org, ‏11 באוקטובר 2014
↑  Egypt's newest daily, Tahrir, hits the newsstands - Politics - Egypt, Ahram Online (באנגלית)
↑  MEMP Preserves Arab Spring Newspaper al-Tahrir | CRL, www.crl.edu
↑  عن الموقع - بوابة الشروق, www.shorouknews.com (בערבית)
1 2  Mustafa Salah, Prominent Egyptian journalist resigns over censorship, Al-Monitor, ‏4 בפברואר 2014 (באנגלית)
↑  Omar Ashour, The De-Radicalization of Jihadists: Transforming Armed Islamist Movements, Taylor & Francis, 7 באפריל 2009, עמ' 181, ISBN 978-0-203-87709-8. (באנגלית)
↑  The Forgotten Recantation, www.jihadica.com (באנגלית)
1 2  Nancy Messieh, Newspaper Circulation Declines in the Middle East, The Next Web, ‏1 במאי 2012 (באנגלית)
↑  New Egypt, new media | Osama Diab, the Guardian, ‏10 במרץ 2011 (באנגלית)
↑  Wayback Machine, web.archive.org, ‏29 בספטמבר 2013
ברוני ג'יימס

| --- | --- |

 לידה:  6 באוקטובר 2004 (בן 20) אקרון, אוהיו, ארצות הברית 
 עמדה:  קומבו גארד 
 גובה:  1.87 מטרים
 מספר:  9
 מכללה:  אוניברסיטת דרום קליפורניה (2023–2024)
 דראפט:  בחירה 55, 2024 לוס אנג'לס לייקרס
 קבוצות כשחקן
 2024–   2024–:  לוס אנג'לס לייקרס ←סאות' ביי לייקרס
 הישגים כשחקן
 מקדונלד'ס אול-אמריקן (2023)
 
לברון ריימון "ברוני" ג'יימס הבן (באנגלית: LeBron Raymone "Bronny" James Junior; נולד ב-6 באוקטובר 2004) הוא כדורסלן אמריקאי המשחק בעמדת הרכז בלוס אנג'לס לייקרס מליגת ה-NBA. בנו הבכור של שחקן ה-NBA לברון ג'יימס.
ראשית חייו

ג'יימס נולד ב-6 באוקטובר 2004 ללברון ג'יימס בן ה-19, שסיים את עונת הבכורה שלו ב-NBA וזכה בפרס רוקי השנה, וחברתו סוואנה ברינסון בת ה-18, אשר נישאו ב-2013. כילד שיחק ברוני בכמה ענפי ספורט, כולל כדורסל וכדורגל, וכבר כשהיה בן 10 משכו מהלכיו ממשחקי כדורסל לנוער תשומת לב בכל רחבי ארצות הברית. בילדותו שיחק ג'יימס בקבוצת מיאמי סיטי בולרס יחד עם ג'ט הווארד, בחטיבת הביניים הוא שיחק במדי קבוצת נורת' קואסט בלו צ'יפס ובקבוצת הכדורסל של בית ספרו אולד טרייל בעיר באת', אוהיו, והוביל אותה לזכייה בטורניר הליגה. ב-6 באוגוסט 2018 הוא נרשם לבית הספר Crossroads בסנטה מוניקה, קליפורניה, לאחר שאביו עבר ללוס אנג'לס לייקרס, וב-3 בדצמבר, במשחקו הראשון בבית הספר, קלע 27 נקודות בניצחון 61–48 על חטיבת הביניים קלבר סיטי. באפריל 2019 הוא ערך את הופעת הבכורה שלו בליגת הכדורסל הנוער של נייקי, במדי קבוצת Strive for Greatness.
קריירה בתיכון

ב-29 במאי 2019 עבר ג'יימס לבית הספר סיירה קניון בצ'טסוורת', לוס אנג'לס, לשנת הלימודים הראשונה שלו בתיכון. הוא הצטרף לבית הספר עם אחיו ברייס (אנ'), שלמד בחטיבת הביניים, ועם זאיר וייד, בנו של דוויין וייד, חברו של אביו לקבוצה במיאמי היט. לקראת תחילת העונה הודיעה רשת ESPN שתשדר 15 ממשחקי הקבוצה, ב-21 בנובמבר 2019 ערך ג'יימס את הופעת הבכורה שלו בתיכון כשקלע 10 נקודות בניצחון 91–44 על מונטגומרי, וב-14 בדצמבר קלע 15 נקודות ונבחר ל-MVP בניצחון 59–56 על בית ספרו של אביו, סנט וינסנט–סנט מרי. ב-15 בינואר 2020 קלע ג'יימס שיא עונתי של 17 נקודות בניצחון 117–62 על ויופוינט. כפרשמן העמיד ג'יימס ממוצעים של 4.1 נקודות ב-15 דקות למשחק, והיה היחיד בקבוצה, שסיימה במאזן 30–4, שהופיע בכל משחקיה. סיירה קניון העפילה לגמר אליפות המדינה, אך הוא בוטל עקב מגפת הקורונה בארצות הברית.
בפברואר 2021 קרע ג'יימס את המניסקוס באימון ועבר ניתוח, ולא שיחק אף משחק רשמי במדי סיירה קניון עד ההפסד 72–80 לתיכון סנטניאל בגמר האזור המזרחי של ליגת התיכונים של קליפורניה ב-11 ביוני, בו קלע שבע נקודות.
ב-4 בדצמבר 2021 היה ג'יימס הקלע המוביל עם 19 נקודות בניצחון 71–53 על סנט וינסנט–סנט מרי במשחק שנערך בסטייפלס סנטר, אולמה הביתי של קבוצתו של אביו לוס אנג'לס לייקרס. בעונתו השלישית העמיד ג'יימס ממוצעים של 8.8 נקודות, 3.3 ריבאונדים, 2.8 אסיסטים ו-1.9 חטיפות למשחק ב-29 הופעות.
בעונת הסיניור, האחרונה שלו בתיכון, הפך ג'יימס למוביל בקבוצה והצטרף אליו אחיו הצעיר ברייס. באוגוסט 2022 שיחק עם קבוצתו בשלושה משחקי ראווה באירופה, ובמשחק השני הוביל את הקלעים עם 25 נקודות בהפסד 85–97 לנבחרת צרפת עד גיל 18 בפריז. לאחר שהחמיץ את שני המשחקים הראשונים בעונה הסדירה בשל מחלה ערך ג'יימס את הופעת הבכורה שלו כסיניור ב-26 בנובמבר, ורשם 13 נקודות, 4 אסיסטים ו-3 ריבאונדים בהפסד 60–63 בהארכה לראנצ'ו כריסטיאן. כסיניור הוא העמיד ממוצעים של 14.2 נקודות, 5.5 ריבאונדים, 2.4 אסיסטים ו-1.8 חטיפות למשחק, והוביל את קבוצתו למאזן 23–11. הוא נבחר למשחק מקדונלד'ס אול-אמריקן, בו קלע 15 נקודות (חמש שלשות) בהפסד 106–109 של קבוצתו וסיים שני בתחרות ההטבעות של האירוע, ולנייקי הופ סאמיט, בו קלע 11 נקודות בניצחון נבחרת ארצות הברית 90–84 על שאר העולם.
קריירה בתיכון > גיוס למכללות

לדברי אביו, כבר ב-2015 קיבל ג'יימס הצעות למלגות ומכתבי עניין מתוכניות כדורסל מכללות. הוא דורג במקום ה-20 על ידי ESPN וה-28 על ידי 247Sports מבין כל מסיימי התיכונים ב-2023, וקיבל בין היתר הצעות מאוניברסיטת המדינה של אוהיו, אוניברסיטת אורגון ואוניברסיטת דרום קליפורניה. ב-6 במאי התחייב ג'יימס לשחק בדרום קליפורניה USC.
קריירת מכללות

בבוקר 24 ביולי 2023 התמוטט ג'יימס במהלך אימון במרכז גאלן שבאוניברסיטת דרום קליפורניה, ומאוחר יותר התברר כי לקה בדום לב. הוא שוחרר מבית החולים כעבור שלושה ימים ובדצמבר קיבל אישור לחזור לשחק. ב-10 בדצמבר הוא רשם את הופעת הבכורה שלו במכללות ורשם 4 נקודות, 3 ריבאונדים, 2 אסיסטים, 2 חטיפות וחסימה ב-16 דקות בהפסד 79–84 ללונג' ביץ' סטייט, וב-30 בדצמבר קלע שיא קריירה של 15 נקודות בהפסד 70–86 לאוניברסיטת המדינה של אורגון. ג'יימס שיחק בסך הכל 25 משחקים במדי הטרויאנס והעמיד בהם ממוצעים של 4.8 נקודות, 2.8 ריבאונדים ו-2.1 אסיסטים למשחק.
קריירה מקצועית

ב-27 ביוני 2024 נבחר ג'יימס במקום ה-55 בדראפט ה-NBA ‏2024 על ידי קבוצתו של אביו, לוס אנג'לס לייקרס. על פי פרשן ESPN בוב מאיירס, סוכנם של ברוני ואביו, ריץ' פול, איים על קבוצות הליגה כי אם קבוצה שאינה הלייקרס תבחר בו, הוא ישחק בליגת העל האוסטרלית בכדורסל ולא ב-NBA.
ג'יימס ערך את הופעת הבכורה שלו ב-NBA ב-22 באוקטובר 2024, בניצחון 110–103 על מינסוטה טימברוולבס במשחק הפתיחה של עונת 2024/2025. הוא שיחק שלוש דקות, והוא ואביו הפכו לצמד האב ובן הראשונים בהיסטוריה של הליגה שמשחקים יחדיו. ב-30 באוקטובר קלע ג'יימס את נקודות הבכורה שלו ב-NBA בהפסד 134-110 לקליבלנד קאבלירס.
ברוב עונת הרוקי שלו נשלח ג'יימס לקבוצת הפיתוח של הלייקרס, הסאות' ביי לייקרס. ב-12 בדצמבר, קלע שיא קריירה של 30 נקודות בליגת הפיתוח של ה-NBA בניצחון 106-100 על קבוצת הפיתוח של הפיניקס סאנס, ה-ואלי סאנס.
חיים אישיים

סנדקו של ג'יימס הוא שחקן ה-NBA כריס פול. ביוני 2021 הופיע ג'יימס לראשונה על השער של ספורטס אילוסטרייטד לצד חברי ארגון הספורט האלקטרוני FaZe Clan.
לג'יימס קהל מדיה חברתית גדול: במאי 2019 הוא פתח חשבון אינסטגרם והגיע למיליון עוקבים כבר ביומו הראשון ברשת החברתית, כשסיים את התיכון היו לו למעלה משבעה מיליון עוקבים ונכון ליוני 2024 יש לו 7.9 מיליון עוקבים באינסטגרם ו-5.8 עוקבים בטיקטוק.
ג'יימס נחשב לאחד השחקנים עם הפוטנציאל לרווח הכי גדול משמו, תדמיתו ודמותו (NIL) בקרב ספורטאי מכללות. בפברואר 2022 הוא הגיש בקשה לסימנים מסחריים על וריאציות של שמו: ברוני, בי. ג'יי ג'וניור וברונלד, ובתיכון חתם על עסקאות NIL עם נייקי ו-חברת Beats של ד"ר דרה.
ג'יימס לבש בחטיבת הביניים את החולצה מספר 0 לכבוד שחקן ה-NBA האהוב עליו, ראסל וסטברוק, ובתיכון ובמכללות לבש גם את המספרים 23 ו-6 המזוהים עם אביו. בלייקרס משחק עם המספר 9.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | דרום קליפורניה | 25 | 6 | 19.4 | 0.366 | 0.267 | 0.676 | 2.8 | 2.1 | 0.8 | 0.2 | 4.8 |
| קריירה | קריירה | 25 | 6 | 19.4 | 0.366 | 0.267 | 0.676 | 2.8 | 2.1 | 0.8 | 0.2 | 4.8 |
אל-חורה

| --- | --- |

 פרטי הערוץ
 מדינה:  ארצות הברית 
 תאריך השקה:  2004 
 בעלות:  Middle East Broadcasting Networks 
 משרד ראשי:  ניואינגטון 
 
 www.alhurra.com
 
הלוגו של "אל-חורה"
אל-חורה (בערבית:  الحرّة; באנגלית: Alhurra, תעתיק מדויק: "אלחרה"; באנגלית מבוטא "אל הוּרה"; משמעות השם: "החופשית") הוא ערוץ טלוויזיה מבוסס לוויין.
ערוץ אל-חורה משודר מארצות הברית, בשפה הערבית, בחסות ממשלת ארצות הברית ומכוון לדעת הקהל הערבית במדינות ערב. הוא החל את שידוריו ב-14 בפברואר 2004, ב-22 מדינות ברחבי המזרח התיכון. כמו כל צורות הדיפלומטיה הציבורית של ארצות הברית, תחנה זו אסורה לשידור בתוך ארצות הברית עצמה תחת חוק סמית-מונדט (1948), העוסק בענייני איסור שידורי תעמולה.
הערוץ הוקם בתגובה לערוצי הלוויין הערביים אל-ג'זירה ואל-ערביה, כמשקל-נגד במישור התעמולתי (הקרוי גם "שדה הקרב התקשורתי").
כתב החדשות הבכיר של הערוץ הוא יחיא קאסם הישראלי.
ראו גם

קול אמריקה
רדיו סאווא
Come On Eileen

"Come On Eileen" הוא שיר שבוצע על ידי הלהקה הבריטית "Dexys Midnight Runners". השיר נכתב על ידי קווין רוולנד, ג'ים פטרסון ובילי אדמס, יצא לאור בשנת 1982, ונכלל באלבום "Too-Rye-Ay".
רקע

השיר הגיע למקום הראשון בארצות הברית ודורג בבריטניה במקום השני, להיט שני של הלהקה המגיע למקום הראשון במצעד בפזמונים בבריטניה.
בשנת 1983 זכה השיר בפרס המוזיקה הבריטית לסינגל הטוב ביותר.
בשנת 2015 דורג השיר במקום השישי במשאל המופנה לציבור ודירג את השירים הבריטים של שנות ה-80 הטובים ביותר עבור ערוץ הטלוויזיה ITV, מבין שירים שדורגו במצעדים במקום הראשון.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 172 |  |
וידאו קליפ

הקליפ לשיר צולם בשנת 1982 בפרוור הלונדוני קנינגטון (אנ') בסביבת צומת דרך ברוק (Brook Drive) ורחוב היילס (Hayles Street).
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | 3× פלטינה | 3,000,000 |
סיכום
| בכל העולם | — | 3,000,000 |
הערות שוליים

↑  קרוליין ווסטברוק, https://metro.co.uk/2015/07/25/the-nations-favourite-80s-number-one-12-more-classic-80s-chart-toppers-which-didnt-make-the-cut-5312786/, באתר metro‏, 25 ביולי 2015
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  BRIT Certified, BPI (באנגלית)
| פרס המוזיקה הבריטית לשיר השנה |
| --- | --- | --- |
| 1977–2000 | "Bohemian Rhapsody" – קווין / "A Whiter Shade of Pale" – פרוקול הארום (1977) ‏•‏‏ "Tainted Love" – Soft Cell‏ (1982) ‏•‏‏ "Come On Eileen" – דקסיז מידנייט ראנרס (1983) ‏•‏‏ "Karma Chameleon" – Culture Club ‏(1984) ‏•‏‏ "Relax" – פרנקי הולך להוליווד (1985) ‏•‏‏ "Everybody Wants to Rule the World" – טירז פור פירז‏ (1986) ‏•‏‏ "West End Girls" – פט שופ בויז (1987) ‏•‏‏ "Never Gonna Give You Up" – ריק אסטלי (1988) ‏•‏‏ "Perfect" – Fairground Attraction‏ (1989) ‏•‏‏ "Another Day in Paradise" – פיל קולינס (1990) ‏•‏‏ "Enjoy the Silence" – דפש מוד (1991) ‏•‏‏ "These Are the Days of Our Lives" – קווין (1992) ‏•‏‏ "Could It Be Magic" – טייק ד'את (1993) ‏•‏‏ "Pray" – טייק ד'את (1994) ‏•‏‏ "Parklife" – בלר (1995) ‏•‏‏ "Back for Good" – טייק ד'את (1996) ‏•‏‏ "Wannabe" – ספייס גירלז (1997) ‏•‏‏ "Never Ever" – אול סיינטס (1998) ‏•‏‏ "Angels" – רובי ויליאמס (1999) ‏•‏‏ "She's the One" – רובי ויליאמס (2000) |  |
| 2001–הווה | "Rock DJ" – רובי ויליאמס (2001) ‏•‏‏ "Don't Stop Movin'" – S Club 7‏ (2002) ‏•‏‏ "Just a Little" – ליברטי איקס (2003) ‏•‏‏ "White Flag" – דיידו (2004) ‏•‏‏ "Your Game" – ויל יאנג (2005) ‏•‏‏ "Speed of Sound" – קולדפליי (2006) ‏•‏‏ "Patience" – טייק ד'את (2007) ‏•‏‏ "Shine" – טייק ד'את (2008) ‏•‏‏ "The Promise" – Girls Aloud‏ (2009) ‏•‏‏ "Beat Again" – JLS (2010) ‏•‏‏ "Pass Out" – טייני טמפה בהשתתפות לאברינת' (2011) ‏•‏‏ "What Makes You Beautiful" – ואן דיירקשן (2012) ‏•‏‏ "Skyfall" – אדל (2013) ‏•‏‏ "Waiting All Night" – רודימנטאל בהשתתפות אלה אייר (2014) ‏•‏‏ "Uptown Funk" – מארק רונסון בהשתתפות ברונו מארס (2015) ‏•‏‏ "Hello" – אדל (2016) ‏•‏‏ "Shout Out to My Ex" – ליטל מיקס (2017) ‏•‏‏ "Human" – ראג-אנ'-בון מאן (2018) ‏•‏‏ "One Kiss" – קלווין האריס ודואה ליפה (2019) ‏•‏‏ "Someone You Loved" – לואיס קפלדי (2020) ‏•‏‏ "Watermelon Sugar" – הארי סטיילס (2021) ‏•‏‏ "Easy on Me" – אדל (2022) ‏•‏‏ "As It Was" – הארי סטיילס (2023) ‏•‏‏ "As It Was" – הארי סטיילס (2023) ‏•‏‏ "Escapism" – ריי בהשתתפות 070 שייק (2024) |  |
| --- | --- |
בקרת זהויות :  MusicBrainz release group: e1af5545-cbab-48d8-9b81-438fe5e9e195  MusicBrainz work: 58145e40-04a8-3419-89b0-2ebed39e101c
Boshret Kheir

| --- | --- |

 סינגל בביצוע חוסיין אל-ג'סמי
 פורמט:  סרטון YouTube 
 שפה:  ערבית מצרית 
 כתיבה:  איימן בהגת אמר 
 לחן:  עמר מוסטפא 
 גרסאות כיסוי:  חיים ישראל וליאור פרחי - מדינה סוערת
 
"Boshret Kheir" (בערבית: "بشرة خير" בעברית נהגה "בושרֶת ח'יר", בתרגום חופשי "בשורה טובה") הוא סינגל מאת חוסיין אל ג'סמי, השיר קורא לאזרחים לצאת ולהצביע בבחירות לנשיאות מצרים ב-2014 (ובעיקר לעבד אל-פתאח א-סיסי). השיר מוכר בציבור כ"שיר הרשמי של תומכי א-סיסי".
השיר

בשיר אל-ג'סמי קורא לכל תושבי מצרים בכיל הגילאים לצאת ולהצביע בבחירות, השיר בא כמענה לקריאות להחרמת הבחירות ותגובות הציבור על חוסר הצורך שבהצבעה.
הפזמון אומר: "אנשים, מועדון אל-סעידי, האחיין שלך בפורט סעידי והנוער האלכסנדרוני, המפגש הזה הוא מפגש של גברים". אני אבוא עם אל-סוהאג'י, אל-קנאווי, אל-סינאווי, אל-מחלאווי".
הלחן הוא מאת עמר מוסטפא (אנ') והמילים נכתבו על ידי המשורר המצרי איימן בהגת אמר (ער').
קבלה וביקורת > השיר

עם צאת השיר הוא הפך לויראלי ברשתות החברתיות וזכה למאות מיליוני צפיות באתר יוטיוב. תוך 5 ימים הגיע השיר ליותר מ-5 מיליון צפיות ביוטיוב. נכון לפברואר 2025 לשיר יותר מ-700 מיליון צפיות, ב-2014 השיר נכנס לרשימת 100 סרטונים הנצפים ביוטיוב.
היו שביקרו את אל-ג'סמי על כך שהוציא לפני כן שיר לקטר אויבתה של מצרים. אחרים הצביעו על כך שמלחין השיר הוא אחד ממתנגדי א-סיסי.
קבלה וביקורת > הקליפ

האני שאכר (ער') מתח ביקורת על דמותה של מצרים בקליפ, בטענה שבמאי הקליפ היה צריך להראות את יופיה של מצרים, נופיה הטבעיים והאנדרטאות הגדולות שלה, ולא להציג אותה כארץ של ריקודים. זאת לדבריו שכאשר חוסיין אל ג'סמי הציג שיר על האמירויות, הוא צולם באזורים היפים ביותר באמירויות. שאכר הדגיש בדבריו שביקורתו היא רק על הקליפ.
קבלה וביקורת > הלחן

המלחין מוחמד רחים, טען בחשבון הטוויטר שלו, שהלחן גנוב מהשיר Bushra Khair שהוא הלחין, רחים טען שהחלק הראשון של השיר הוא מהלחן של השיר ההודי Emma, והחלק השני הוא מהשיר "Kul Da" של האמנית המצרית שרין וואדי, ושני השירים הולחנו על ידו והם פורסמו על ידו לפני שנים רבות.
גרסאות כיסוי

חיים ישראל וליאור פרחי הוציאו גרסת כיסוי בשם "מדינה סוערת" בה הם מלינים על המצב במדינה.